Diari Oficial de la Generalitat Valenciana


Sumari del DOGV 7657, del 13-11-2015 (2015/9111)

RESOLUCIÓ de 28 d'octubre de 2015, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a ampliació de l'oferta assistencial en l'activitat d'altres unitats assistencials (vitrificació d'ovòcits) i autorització sanitària per a la pràctica d'activitats de banc de teixits -establiment de teixits per a cèl·lules reproductores (banc d'embrions, banc de semen, banc de vitrificació d'ovòcits- a l'Hospital Imed Levante.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7657

Data del DOGV
:   13-11-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/9111


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 28 d'octubre de 2015, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a ampliació de l'oferta assistencial en l'activitat d'altres unitats assistencials (vitrificació d'ovòcits) i autorització sanitària per a la pràctica d'activitats de banc de teixits -establiment de teixits per a cèl·lules reproductores (banc d'embrions, banc de semen, banc de vitrificació d'ovòcits- a l'Hospital Imed Levante. [2015/9111]  
En esta Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública de la Generalitat Valenciana, s'instruïx l'expedient amb vista a la sol·licitud d'Ángel Gómez Navarro, per a l'autorització sanitària d'ampliació de l'oferta assistencial en l'activitat d'altres unitats assistencials (vitrificació d'ovòcits) i autorització sanitària per a la pràctica d'activitats de banc de teixits ?establiment de teixits per a cèl·lules reproductores banc d'embrions, banc de semen, banc de vitrificació d'ovòcits- del centre denominat Hospital Imed Levante, siti al carrer Doctor Santiago Ramón y Cajal, 7, 03089, Benidorm, Alacant, inscrit en el Registre Autonòmic de Centres, Servicis i Establiments Sanitaris amb el número 4303.  
  
Segons que establix el Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat; l'Orde de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i servicis sanitaris en l'àmbit territorial de la Comunitat Valenciana; Reial Decret Llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, la qual cosa establix l'Orde de 26 de febrer de 2008, de la Conselleria de Sanitat i en relació amb el que disposa el Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Sotmetre l'expedient a informació pública durant vint dies, a fi que les persones interessades puguen examinar-lo i formular-hi les observacions que estimen oportunes dins de l'esmentat termini, que començarà a comptar des de l'endemà de la publicació de la present resolució.  
  
  
L'expedient està en el Servici d'Acreditació, Autorització i Registre de Centres, Servicis i Establiments Sanitaris d'esta conselleria, siti a València, carrer del Misser Mascó, número 31, on les persones interessades podran examinar-ho i presentar-hi per escrit les al·legacions que considere oportunes, o en qualsevol òrgan administratiu dels establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
  
València, 28 d'octubre de 2015.- El director general de Investigació, Innovació, Tecnologia i Qualitat: Óscar Zurriaga Llorens.